Frelseren  sendte  sine  apostle  ud  for  at 
prædike  evangeliet  for  alle  nationer.  Dette 
er  et  bud,  som  præsident  Spencer  W. 
Kimball  stadig  lægger  vægt  på. 


»Gå  ud  i  al  verden« 


Hvornår  følger  vi  vor  Herre  og  Mesters 
befaling  om  at  gå  ud  i  al  verden  og  prædike 
evangeliet  for  enhver  skabning  i  ethvert 
land,  lige  til  jordens  ender? 

-  Når  vi  har  udvidet  antallet  af  missio- 
nærer fra  kirkens  organiserede  områder  til 
det  højst  opnåelige. 

-  Når  hver  stav  og  mission  i  verden  kan 
udsende  missionærer  nok  til  at  forsyne 
deres  eget  land. 

-  Når  vi  har  benyttet  vore  kvalificerede 
mænd  til  at  hjælpe  apostlene  med  at  åbne 
nye  missionsmarker. 

-  Når  vi  har  benyttet  satelitten  og  lig- 


nende opfindelser  til  det  yderste,  og  ligele- 
des alle  medier:  aviserne,  bladene,  fjernsyn 
og  radio. 

-  Når  vi  har  organiseret  utallige  nye 
stave,  som  vil  blive  nye  udgangspunkter. 

-  Når  vi  har  genaktiveret  de  utallige  unge 
mænd,  som  endnu  ikke  er  ordinerede,  som 
ikke  har  været  på  mission  og  som  er  ugifte. 

Jeg  føler,  at  når  vi  har  gjort  alt,  som  står 
i  vor  magt,  vil  Herren  finde  en  måde  at 
åbne  dørene  på.  Det  er  min  tro  og  overbe- 
visning. Er  der  noget,  som  er  for  svært  for 
Herren? 

Spencer  W.  Kimball 
(Fra  Church  News) 


Templet  i  Stockholm 

Arbejdet  med  at  finde  en  grund,  hvorpå  templet  skal  bygges. 


Af  Anna  B.  Lindback, 
medlem  af  tempelkomiteen 


Efter  at  præsident  Spencer  W.  Kimball 
den  1.  april  1981  havde  bekendtgjort,  at 
der  skulle  bygges  et  tempel  i  Stockholm, 
blev  regionalrepræsentant  Bo  G.  Wenner- 
lund  kaldet  som  leder  af  en  tempelkomité, 
der  som  medlemmer  har  Evert  W.  Perci- 
vall,  Håkan  Palm,  Ulf  Arne  Girhammar 
og  Anna  Lindbåck. 

Den  10.  maj  blev  en  projektkomité  på 
14  medlemmer  indkaldt  til  et  møde,  hvor 
ældste  Wennerlund  fortalte  om  templet. 


Han  sagde,  at  templet  bliver  lige  så  stort 
som  Salomons  tempel,  nemlig  800  m^. 
Kapaciteten  bliver  på  98.000  begavelser  om 
året. 

Der  blev  givet  instruktioner  om,  hvor- 
dan grunden  skulle  være:  omtrentlig  stør- 
relse, omgivelser,  hvor  mange  bygninger, 
der  evt.  skal  bygges  på  den  osv. 

Der  var  i  forvejen  blevet  skrevet  til  flere 
ejendomsmæglere  og  kommuner,  som 
medlemmerne  af  gruppen  skulle  kontakte. 


De  forskellige  grunde,  som  var  foreslået  til 
tempelplads,  blev  fotograferet  fra  en  heli- 
kopter. Fra  venstre:  Håkan  Palm,  Ulf  Arne 


Girhammar,  Lars  Erik  Pettersson  (heli- 
kopterfører) og  Bo.  G.  Wennerlund.  Foto: 
Leif  Ekstam. 

Fjorten  dage  efter  dette  møde  skulle  alle 
aflægge  rapport  og  fremlægge  resultaterne 
af  deres  anstrengelser.  Ældste  Wennerlund 
opfordrede  alle  til  at  gå  i  bøn  til  vor  him- 
melske Fader,  før  vi  kontaktede  eller 
besøgte  nogen. 

Der  kom  40  forskellige  forslag,  og  ud  af 
disse  valgtes  15  grunde,  som  arbejdsgrup- 
pen tog  rundt  og  så  på. 

I  juni  kom  Marvin  van  Dam  og  Peter 
Mourik  fra  Frankfurt  for  at  se  på  de  for- 
skellige grunde.  De  så  7-8  grunde,  og  det 
tog  en  hel  dag. 

Disse  brødre  kom  flere  gange  til  Stock- 
holm, og  én  af  gangene  var  ældste  Robert 
D.  Hales  med.  Han  skulle  lige  efter  rejse  til 
Salt  Lake  City  og  dér  aflægge  rapport  om, 
hvordan  det  gik  med  tempelgrunden  i 
Stockholm. 

Da  projektkomiteen  igen  holdt  møde, 
var  antallet  af  forslag  til  grunde  blevet 


skåret  ned  til  6.  Komiteen  beså  grundene 
og  vurderede  dem  med  numrene  1-6,  og 
senere  blev  der  igen  skåret  fra,  så  der  kun 
var  to  muligheder  tilbage. 

Den  11.  august  kom  Neil  Bradley,  som 
repræsenterede  kirkens  bygningsafdeling  i 
Salt  Lake  City,  sammen  med  Marvin  van 
Dam  og  Peter  Mourik  for  sammen  med 
tempelkomiteen  at  bese  grundene  en  sidste 
gang,  før  forslagene  sendtes  til  Amerika. 

Det  var  en  smuk  og  solfyldt  morgen  med 
klar  og  ren  luft,  og  landskabet  viste  sig  i  al 
sin  pragt. 

Den  ene  grund  ligger  i  Våsterhaninge  - 
fredeligt  og  smukt  i  landlige  omgivelser. 
Den  anden  ligger  i  Eriksberg.  Den  kan  ses 
på  lang  afstand  og  Ugger  i  et  område  med 
høje  fyrretræer. 

Grundene  er  blevet  fotograferet  fra  alle 
vinkler,  endda  fra  luften,  for  at  give  et  klart 
billede  af  dem.  Et  kort  over  Norden  er  ble- 


vet  markeret  for  at  vise,  hvor  der  ligger 
ward  og  grene,  og  hvilken  afstand  de  har 
til  templet.  De  to  tempelpladser  er  blevet 
indtegnet  med  veje  og  offentlige  trans- 
portmidler. Disse  kort  samt  andre  oplys- 
ninger er  blevet  sendt  til  Frankfurt,  som 


skal  sammenfatte  det  hele  og  sende  det  til 
Det  øverste  Præsidentskab,  som  er  den 
sidste  og  afgørende  instans  for,  hvilken  af 
de  to  grunde,  der  skal  bygges  på,  eller  om 
der  eventuelt  skal  søges  efter  en  helt 
anden. 


8  år  med  forøget  indsats 


(Fra  Church  News) 


I  december  1981  havde  præsident  Kimball 
været  kirkens  præsident  i  8  år.  Siden  sin 
indsættelse  har  præsident  Kimball  opfordret 
kirkens  medlemmer  til  at  »forøge  deres  ind- 
sats« -  og  på  trods  af  store  prøvelser  i  form 
af  sygdom,  er  han  hele  tiden  gået  foran  som 
et  godt  eksempel.  Det  kunne  måske  være 
interessant  at  se  nogle  statistikker  over, 
hvordan  kirken  er  gået  fremad  i  de  8  år: 


Antal  medlemmer: 

1973 

1981 

I  USA  og  Canada 

2.624.300 

3.510.815 

I  andre  lande 

682.700 

1.389.185 

I  hele  verden 

3.307.000 

4.900.000 

Antal  ward: 

4.580 

8.400 

Antal  stave: 

630 

1.218 

Antal  missioner: 

109 

188 

Antal  missionærer 

(fuldtids): 

17.258 

29.555 

Antal  missionærer 

(fuldtids)  fra 

lande  uden  for 

USA  og 

Canada: 

957 

5.850 

Antal  missionær- 

ægtepar (fuldt.): 

551 

926 

Antal  dåb  af 

omvendte: 

79.603 

230.000 

Antal  templer: 
I  brug: 
Planlagte: 


15 
1 


20 
17 


Jeg  har  hørt . . . 


ficluoiiif 


10  PavoriieChQruses 


Onititrd  (.hnvU.t;^  S<>kl}i-ts 
Thi-  Uytxi\  iV.Hcr 


Tabernakelkorets  første  digitalindspillede 
plade.  Og  den  er  god. 

Det  kan  være  lidt  vanskeligt  at  forklare 
hvad  digitalindspilning  er  på  dette  sted, 
men  køb  pladen  (gennem  Dansk  Taberna- 
kelkor Selskabs  sælgere  kan  den  fås  for 


den  usædvanlige  lave  pris  af  kr.  49.50)  og 
få  klar  besked  om  hvad  denne  særlige  ind- 
spilning betyder.  Kort  sagt  har  det  noget 
med  overspilning  og  kopiering  af  master  at 
gøre,  ved  digitalindspilning  foregår  ind- 
spilning direkte  på  pladen  og  det  endelige 

resultat  skal  være  der  med  det  samme,  der 
er  ikke  tale  om  at  gøre  om  og  klippe  sam- 
men. Lad  nu  teknikken  være,  for  pladen  er 
simpelthen  skøn,  den  har  en  klang  som  gør 
at  man  synes  at  høre  koret  på  en  måde 
man  aldrig  har  hørt  før.  Selvfølgelig  kræ- 
ves der  at  dit  anlæg  er  i  orden,  at  du  har 
gode  højttalere  og  en  god  pick-up  i  din 
grammofon.  Hvis  du  har  det  så  kan  du 
glæde  dig.  Det  er  hvad  jeg  forstår  ved  en 
»ren«  indspilning,  der  er  ingen  »uldne« 
steder,  det  hele  står  klart  og  rent. 

Min  eneste  indvending  skulle  være  at 
man  har  de  fleste  af  korets  numre  i  forvejen 
på  andre  -  nogenlunde  gode  -  optagelser, 


men  da  alt  for  mange  af  korets  tidligere 
plader  ikke  har  været  så  gode  teknisk  set, 
er  der  ikke  noget  at  sige  til  at  man  har 
ønsket  at  udsende  korets  største  successer 
på  denne  første  digitalplade.  Der  er  ikke 
noget  så  dejligt  som  opløftende  musik  så 
skynd  dig  hen  og  køb  denne  plade  og  fyld 
dit  hjem  med  »kongelige«  toner  udført  af 
verdens  bedste  kor  (og  bestil  din  billet  til 
sommerens  koncerter  med  dette  kor  som 
velsigner  os  med  et  besøg). 

Lad  mig  til  slut  bringe  en  tak  til  Taber- 
nakelkorselskabets  dynamiske  præsident 
som  har  bragt  denne  plade  til  Danmark, 
han  kan  ikke  roses  nok  for  sin  indsats. 

J  L 


Udsendte  missionærer  fra  Århus  stav 


Den  2.  september  1980  rejste  Peter  Elm- 
green Sørensen,  Fredericia  ward,  til  Man- 
chester England  Missionen. 


Den  27.  maj  1981  rejste  Torben  Jensen, 
Odense  ward  til  Den  norske  Mission. 

Internationalt  Handicapår  1981 


Den  danske  Stjerne  har  til  orientering  modtaget  følgende  brev, 
som  med  glædelig  tydelighed  viser,  at  kirkens  medlemmer  har 
deltaget  aktivt  i  arbejdet  omkring  Handicapåret 


Kære  søskende! 

Med  dette  brev  vil  jeg  rette  en  speciel  tak 
til  søskende  i  Jesu  Kristi  kirke  af  sidste 
dages  hellige,  som  har  hjulpet  til  med 
Handicapåret. 

Tak  til  regionens  Public  Communica- 
tions leder  Jørgen  Schmidt  for  som  kirkens 
nationalkomité-repræsentant  at  viderebrin- 
ge publikationer  og  give  sit  besyv  med  ved 
anmeldelser  m.v. 

Tak  til  stavspræsidentskaberne  og  alle 
lokale  ledere,  som  har  hjulpet  til  med  vide- 


få  dages  varsel  indtalte  dansk  tale  på  fil- 
men »The  Invisible  Children«.  Filmen 
ankom  kun  tre  dage  før  den  Internationale 
Handicapmesse  i  Ålborghallen  i  septem- 
ber. UM  præsident  Leif  Klitgaard  og  alle 
de  unge  var  straks  med  på  ideen.  Manu- 
skriptet blev  oversat,  og  det  blev  trykt  i 
flotte  hæfter  af  Vester  Mariendal  skole. 
Denne  skole  havde  huset  kirkens  unge  to 
gange  til  Festinord,  og  både  inspektør  og 
pedel  var  meget  positive  for  at  samarbejde 


De  unge  fra  Ålborg  indtaler  danske  tekster  til  film  modtaget  to  dage  før  Handicap- 
messen i  Ålborghallen. 

100.000  pjecer  blev  talt  op  og  pakket  på  to  aftener  af  20  unge  EVere  fra  København  stav. 


rebringelse  af  pjecen  »Lige-Ulige«,  og  som 
har  tilladt  de  unges  deltagelse  i  neden- 
nævnte. 

Tak  til  de  unge  i  Ålborg  ward,  som  med 
med  kirkens  unge  om  dette  indslag  i  Han- 
dicapåret. (Som  skolepedellen  sagde: 
»Mormoner  og  nordmænd,  dem  kan  man 
stole  på,  de  rydder  altid  så  flot  op  efter 
sig«!)  Fredag  aften/ nat  den  1 1.  september 
foregik  så  indtalingen  efter  wardets  inter- 
nationale primary-fest.  Det  var  den  eneste 
dag,  man  havde  til  rådighed,  men  det  var 
jo  også  rart,  at  næste  dag  var  en  lørdag. 
Arbejdet  foregik  i  vældig  godt  humør  og 
afsluttedes  med  morgenbrød  frisk  fra 
bageren! 

Også  tak  til  de  unge,  der  hjalp  til  med 
opbygning  af  sekretariatets  stand  i  Ålborg- 
hallen. En  anden  trofast  hjælp  hertil  havde 
vi  i  øvrigt  i  skoleinspektør  Niels  Kjær 
(Vester  Mariendal  skole)  samt  hans  fami- 
lie, som  arbejdede  på  standen  til  langt  ud 
på  natten. 

Tak  til  de  ca.  10  unge  fra  København 
stav,  som  i  slutningen  af  september  hjalp 
med  at  samle  og  pakke  undervisningsma- 
teriale til  landets  skoler. 


Og  sidst,  men  ikke  mindst,  tak  til  de  ca. 
20  unge  EV'ere,  som  Charlotte  Jansen 
havde  trommet  sammen  fra  hele  Køben- 
havn stav  til  at  optælle  og  pakke  pjecer 
den  17.  og  18.  november.  På  disse  to  afte- 
ner blev  ikke  mindre  end  100.000  pjecer 
talt  op  og  lagt  i  kuverter  å  24  stk.  til  landets 
skoler.  Derefter  blev  kuverterne  pakket  i 
kasser  til  landets  14  amtscentraler  for 
undervisningsmidler,  og  alle  4^2  tons 
materialer  lå  klar  til  afhentning  af  fragt- 
manden næste  morgen.  Som  i  Ålborg  var 
der  højt  humør  til  disse  aktiviteter,  og 
stemningen  blev  ikke  mindre  af,  at  de  unge 
samtidig  øvede  sig  på  den  forestående  a- 
capella  koncert.  I  sandhedens  interesse  skal 
tilføjes,  at  der  foruden  kirkens  unge  deltog 
et  par  unge  fra  kontorskolen,  der  har  til 
huse  i  samme  bygning  som  handicapårsse- 
kretariatet,  nemlig  Samfundet  og  Hjemmet 
for  Vanføre.  Det  blev  til  hyggeligt  og  min- 
derigt samarbejde. 

Det  budskab,  der  er  bragt  ud  bl.a.  via 
ovennævnte  aktiviteter,  er,  at  mennesker 
med  handicap  er  en  ganske  normal  del  af 
enhver  befolkning,  og  at  vi  alle  kan  være 
med  til  at  skabe  lige  adgang  og  Uge  mulig- 

heder  for  alle  borgere  i  samfundet.  Se 
nærmere  hvordan  i  vedlagte  nyhedsbrev, 
der  også  bringer  glimt  fra  ovennævnte 
aktiviteter. 

Handicapårssekretariatet  lukker  først 


den  1 .  april  1982,  så  hvis  flere  ward  ønsker 
materiale,  film  el.a.  til  oplysende  aktivitet 
om  handicap,  er  I  velkommen  til  at  kon- 
takte undertegnede. 


Handicapårssekretariatet 
V I  Helge  Nørrung 

Borgervænget  5,  2100  København  0 


Ny  bog  for  LDS-læsere: 

Mormonpigen  Eva 


En  dansk  minoritetspige  i  Danmark 

er  en  debatbog,  der  behandler  problemet 
minoritetsgrupper  og  de  vilkår,  samfundet 
byder  de  enkelte  mennesker  i  sådanne 
grupper  -  her  personificeret  i  en  ung  pige, 
tilsluttet  mormonerne  (Jesu  Kristi  Kirke  af 
Sidste  Dages  Hellige)  -  og  fortalt  om  i 
underholdende  roman-form. 


Eva  er  ved  handlingens  begyndelse  15  år 
og  begynder  som  eneste  mormon  i  en  ny 
skole.  1  mange  situationer  stilles  hun  over 
for  at  skulle  tage  stilling  til  kammeraternes 
væremåde,  som  ofte  strider  mod  de  idealer 
og  standarder,  som  hendes  kirke  hylder. 

Eva  er  fremstillet  som  noget  af  et  ideal 
set  ud  fra  kirkens  synspunkt,  og  hun  klarer 
sig  godt  igennem  på  næsten  alle  punkter 

men  dog  ikke  uden  vanskeligheder  og 
bekymringer.  Omkring  hende  bevæger  sig 
et  galleri  af  personer,  skolekammerater  og 
venner  fra  kirken,  hendes  forældre,  ar- 
bejdsgiver, et  par  journalister  og  en 
folkekirkepræst. 

Mormonpigen  Eva  er  fortalt  i  et  let 
sprog  med  mange  samtaler  i  de  unges  egen 
jargon.  Der  prædikes  ikke  mormonisme  i 
bogen,  men  nogle  af  kirkens  særegne  livs- 
opfattelser behandles  i  diskussionsform  for 
at  give  mening  til  Evas  handlinger  og  bag- 
grund for  hendes  omgivelsers  reaktioner 
derpå. 


Mormonpigen  Eva  er  først  og  fremmest 
beregnet  til  at  blive  læst  af  unge  piger  fra 
14  år  men  anbefales  også  til  deres  forældre, 
søskende  og  drenge-kammerater. 

Selvom  der  i  de  sidste  100  år  er  udkom- 
met i  snesevis  af  bøger  om  mormonerne,  er 
det  første  gang  en  forfatter  på  seriøs  måde 
behandler  problemet,  hvordan  det  er  at 
være  enlig  mormon  blandt  andre  men- 
nesker. 

Mormonpigen  Eva  er  på  ca.  115  sider  og 
udkommer  midt  i  april  1982  på  forlaget 
Moroni  ApS.  Forfatteren  er  broder  Jørgen 
W.  Schmidt. 


En  ung  piges  bøn 


Kære  Gud,  hjælp  mig  til  aldrig  at  skynde 
mig  gennem  teen-age  årene,  og  lad  mit 
hjerte  forblive  at  være  en  lille  piges. 

Lad  mine  tanker  altid  være  rene,  og  lad 
mit  liv  være  som  en  smuk  kjole,  som  jeg 
altid  vil  bære  med  ære,  hvor  jeg  end  sætter 
min  fod. 

Hjælp  mig  til  altid  at  være  ivrig  efter  at 
lære. 

Jeg  tror  på,  at  et  mål  kan  føre  til  andre 
mål. 

Vær  sød  at  hjælpe  mig  til  at  vokse  op  og 
blive  den  datter,  som  min  mor  og  far 
drømte  om,  da  de  bestilte  mig. 


•mm 

HalvQerdserne 
bringer  evangeliet 
til  indsatte 


Hver  søndag  aften  i  de  sidste  to  år  er  to 
halvfjerdsere  fra  Casper  Wyoming  staven, 
gået  i  fængsel. 

De  er  nu  ikke  blevet  sat  »bag  trem- 
merne«, men  de  har  ledet  gudstjenesten  i 
det  lokale  fængsels  kirkesal.  Gudstjenesten 
er  centreret  om  missionærlektierne  samt 
film. 

Siden  april  1980  har  nogle  hundrede 
indsatte  deltaget  i  møderne  og  i  diskussio- 
nerne. Masser  af  traktater  og  en  hel  kasse 
af  Mormons  Bog  er  blevet  uddelt. 

Hver  uge  deltager  en  gruppe  på  fra  6  til 
30  indsatte.  Ofte  har  man  måttet  holde  to 
møder,  idet  der  har  været  flere  end  30,  der 
ønskede  at  deltage. 

Mødet  indledes  med,  at  den  ene  af  halv- 
fjerdserne præsenterer  sig  selv  og  sin 
kammerat,  og  derefter  opfordres  de  ind- 
satte til  at  præsentere  sig.  Efter  præsenta- 
tionen holdes  der  bøn,  og  så  vises  et  bil- 
ledbånd (filmstrip)  eller  en  spillefilm.  Der- 
efter følger  en  diskussion  af  de  grundlæg- 
gende principper  i  evangeliet.  Resten  af 
mødetiden  er  åben  for  en  uformel  diskus- 
sion med  spørgsmål  og  studium  af  skrif- 
terne. 

Hvert  møde  sluttes  med  en  gennemgang 
af  de  grundlæggende  trin  i  det  at  bede. 
Hele  gruppen  knæler  sammen,  og  en  af  de 
indsatte  anmodes  om  at  bede  afslutnings- 
bønnen. Denne  er  en  af  de  mest  rørende 
stunder  i  hele  mødet. 


Ofte  har  de  indsatte  anmodet  halvfjerd- 
serne om,  at  der  måtte  komme  missionær- 
besøg til  deres  familie  eller  venner.  Der  er 
på  den  måde  blevet  sendt  hundreder  af 
henvisninger  til  fuldtids-missionærer. 

Da  programmet  i  sin  tid  begyndte  var 
medarbejderne  i  fængslet  en  smule  bange 
for,  hvordan  det  skulle  gå  med  disse  sidste 
dages  hellige  møder,  men  nu  ser  de  frem  til 
dem  hver  søndag.  Ofte  lytter  de  med  ved 
møderne,  og  taler  bagefter  med  de  besø- 
gende halvfjerdsere  om  evangeliske  prin- 
cipper. 

(Fra  Church  News) 


To  halvfjerdsere,  Alan  Chamberlain  og 
Reed  Lindholm,   med  filmudstyret  før 
fængselsgudstjenesten. 

